
SAR HITZA 



HERRIAREKIN, HERRIERENTZAT 
Ian egiteko eredu berri bat 



Irekitzen ari den egoera 
politiko berriari, arretaz 
begiratzen diogu Zaldibiatik 
ere. 

Azken hamarkadeetan, 

ezkerreko eta abertzale diren 
indarrak Zaldibian gehiengo 
izan badira ere, indar horien 
sakabanaketa eta hein handi 
batean elkar ulertu ezinak, 
giroa aldrebestu izan du. 

BILDU koalizioaren jatorrian 
dago horrelako egoerak 
iraularaztea. Izenetik izanera 
tarte handia badago ere, 
ukatu ezina da BILDUk Hego 
Euskal Herrian indarrak 
biltzeko eginiko ahalegina. 

Aldaketa politiko eta 

sozialerako bideak zabaltzea 
ez da Ian xamurra, inguraturik 
gauzkaten bi Estatuen 

atzaparretatik ihes egiteko 
premia larria dugu. 

Eskubide zibil eta politikoen 
etengabeko urraketek 

Zaldibia ere gogor astindu 
dute. 

Ilegalizazioaren aroa hasi 
zenetik, Herritar kopuru handi 
batek, 150 gizon-emakume 
baino gehiagok, hauteskunde 
zerrendetan aurkeztea 

debekaturik dute , kopuru 
nabarmena inondik ere gurea 
bezalako herri txiki batentzat. 



"ezkerreko eta 

abertzale diren 

indarrak biltzeko 

helburuarekin 

aurkezten gara" 



BILDU, kultura politiko 
ezberdinetako jendez osatua 
dago. Helmugara iristeko 
bide ezberdinetatik gatozen 
arren edo agian horregatik, 
errealitate horretatik sortuko 
den aberastasunak zauri 
zaharrak sendatzen 

lagunduko duelakoan gaude. 

Hemen gatozkizu lau 

urteetarako BILDUk dituen 
asmoen berri emateko. 




JOXEAN 

ETXABE 

NAZABAL 

alkategaia 



HIRIGINTZA 

HIRIGINTZATIK HERRIGINTZARA 
lantalde sendo eta berritzailea 



Lan talde berria izanagatik, azken urteetan lanean aritu direnen 
konpromisoari esker komisio sendoa osatzeko asmoa dugu. Bertan 
bilduko dira azken urteetako esperientzia eta dakarkigun freskotasuna. 



Etorkizuneko Zaldibia nolakoa 
izango den erabakitzeko 
garaia da. 

Arau subsidiarioen lanketa 
aurrera doa. Hainbat bilera eta 
inkesta bat ere zabaldu zen 
herrian eta bertan jasoriko iritzi 
eta balorazioak oinarri hartuta 
arau subsidiarioak zehazten 
eta amaitzen joateko unea da. 

Eraikitzen ari diren eta eraikiko 
diren etxebizitzekin bada 
pixka-baterako. 

Ibargun Azpi, Zelaa, Erremen- 



tari eta abarretan aurreikusi 
daitekeen etxebizitza kopurua 
kontutan hartuta, zeregin 
horretarako lur zoru gehiago 
izendatu beharrik ez 

dagoelakoan gaude. Herrian 
ditugun etxebizitza hutsek 
arduratzen gaituzte. Gaur 
egungo beharrak nolakoak 
diren aztertu beharko litzateke. 

Ur zikinen gaia konponduta eta 
zerbitzua herri osora 

zabalduta. Orain uraren 
gaineko gestioa ongi aztertu 



eta hobekuntzak egiteko 
garaia da. Urak duen balioaren 
gainean sentsibilizazio lan han- 
dia dago egiteko. 

Obrak eta urbanizazioak. 

Lanei jarraipen zuzena egin 
behar zaiela sumatzen dugu. 
Gauzak behar bezala ez 
egitearen adibide da 

Kanpaindegi atzeko lur- 

zoruaren egoera kaxkarra. 
Horrelakorik ez litzateke 
gertatu behar obra amaitu eta 
lau urtera. 



INAKI 

GOLMAYO 

GURRUTXAGA 

ingeniaria 



MARI KARMEN 

IRASTORZA 

ARMENDARIZ 

irakaslea 

KULTURA KIROLA 



HERRI NORTASUNA EREIN 
gaztetasuna eta esperientzia bilduz 



Kultura ulertzeko 
beste modu bat 

Kultura ikuskizun, zerbitzu eta 
denbora pasa bat baino askoz 
gehiago da. Kultura gure 
herriaren nortasun eta 
sustraiak dira. Izan zirenak eta 
gaur egun garenak batzen 
garen gunea da kultura. Une 
oro sortu eta eraldatzen dena 
eta gehienetan oso gutxi 
baloratzen dena. 

Kultura sortu, 
sustatu eta bultzatu 

Kultur eragile ezberdinekin 
elkarlan guneak sortu behar 
dira. Lanean dabiltzan herri 
mugimenduen beharrak eta 
erronkak gertutik ezagutu 



behar ditugu. Dituzten 
beharrak zein diren jakin eta 
laguntzeko. 

Kirola lehia baino gehiago 

Txikitatik gure gaztetxoek 
duten kirol eskaintza zabaldu 
eta kirola egiteko moduak 
aztertu behar genituzke. Gaur 
egungo kirol praktika 
lehiakorraren aurrean, 

helburua kirol praktika parte 
hartzaile eta osasuntsua 
sustatzea izango da. 

Kultur eta kirol jarduere- 
tarako azpiegiturak 

Gaur egun herrian ditugun 
azpiegiturak eta beharrak 
aztertu beharko genituzke. 
Azpiegitura ugari bai baina 



hauek mantentzeko modurik ez 
dugula ohartzen gara. Ditugun 
kirol eta kultur azpiegiturak 
konpondu eta mantentze lanari 
eman behar diogu lehentasuna 
eta ez mantendu ezingo 
ditugun azpiegitura berriak 
sortzeari. 

Euskaraz bizi 

Euskararen herrian bizi gara, 
Euskara da euskaldun egiten 
gaituena, beraz, gure izatearen 
ardatz gisa hartu behar dugu 
egunerokoan. Bide horretan, 
UEMAtik sustaturiko lanari 
heldu eta gure herrian 
Euskaraz bizi ahal izateko 
dugun eskubidea bermatu 
behar dugu. 




JOSE MANUEL 

ARANZABE 

ZUBELZU 

langilea 



IBAI 

AZURMENDI 

MADINA 

langilea 



EUSKARA ANIZTASUNA 

Berdintasunetik abiatuz, 
KULTUR ANIZTASUNA BULTZATU 



Aniztasuna eta 
migrazioaren aurrean 
zubiakeraiki 

Gaur egun Zaldibiako 
errealitatea anitza bezain 
koloretsua da. 

Batetik elkarren ezagutza 
bultzatu behar dugu atzerriko 
jatorria eta kulturaren jabe 
diren zaldibitarrekin. Bestetik 
tresnak sortu behar ditugu 
gure kultura eta usadioen berri 
izan dezaten. 

Bide horretan sakontzeko, 
elkarrekin topo egiten dugun 
uneak aprobetxatu eta zubi 
berriak eraiki behar ditugu. 




Berdintasuna 
egunero eraikitzen da 

Lehenik eta behin 

berdintasuna oinarri izango 
duen azterketa sakon bat egin 
behar da Zaldibian. 

Jada abian den azterketa 
izanik, berau landu, zabaldu eta 
garatzeari ekin behar diogu 
berdintasuna lortzea helburu 
izango duen plana osatuz. 

Jarrera atzerakoiakalbo batera 
utzi eta Zaldibia osatzen dugun 
gizon eta emakumeok 
elkarrekin egin beharreko 
bidea da berdintasunarena. 




IBM 

BELOKI GARMENDIA 

langilea 



MUNIA 
JAUREGIAIESTARAN 

langilea 



OMAR 
GALARRAGA ALTUNA 

langilea 

ZERBITZUAK ONGIZATEA 



ONGIZATEA zerbitzuak eskaintzea 
baino gehiago da 



Zaldibia herri txikia izanagatik 

hainbat zerbitzu eta aukera 
eskaintzen ditu kalitate ezin 
hobean. Azpiegitura 

ezberdinen erabilera 

herritarren eskura izateko 
jartzen diren erraztasunek ere 
asko laguntzen dute herriari 
bizitasuna ematen. 

Auzolana indartu beharreko 
tresna da. Honi esker, hainbat 
herri bide konpontzea posible 
egin da, eta zer esanik ez, 
Hilerria eraberritze lanez. 
Ukaezina da, Ian txukun, serio 
eta arduratsuak egiteko tresna 
dela. Hori dela eta Auzolana 
sustatu eta bultzatzea 
ezinbestekoa delakoan 

gaude. 



Merkatariza, herri biziaren 
arnasa da. Ziur gaude inork ez 
duela gure herria lo leku soil 
bihurtzerik nahi. Kaleari bizia 
ematen dio merkataritzak eta 
azken urteetan beherantz doa. 
Herri bizitzari eusteko, gure 
merkataritza txikiari bultzada 
eta babesa eman behar 
zaiolakoan gaude. Bide 
horretan hausnartu eta herrian 
erosketak egiteko ohitura 
berreskuratzeko Ian egingo 
dugu. 

Krisi garai latz hauetan, udalak 
zuzeneko kontratazioari eutsi 
behar dio. Sortzen diren 
beharretarako herriko jendeari 
lehentasuna eman eta 
zaldibitarrei zuzenduriko^ 

jizarte laguntzei eutsiz. 



Ezinduei eta beren eguneroko 
jarduna baldintzatua dutenei 
begiratzen diegu gehienetan. 
Ezinduekin Ian egiten dutenei 
begiratzeko unea dela ikusten 
dugu. Laguntza hori ematen 
dutenen prestakuntzan 

sakondu behar dela uste dugu; 
horrela hobetuko baitugu 
laguntza hori jasotzen duen 
herritarraren bizi kalitatea . 

Hileta zibilak burutzeko 
ordenantza indarrean da. 

Galdu dugun pertsonari azken 
agurra emateko moduak 
aldatzen ari dira. Bide horretan, 
dauden esperientziak bildu eta 
gaiaren inguruko informazioa 
zabaltzeko beharra sumatzen 
dugu. 




ENAUT 

HERNANDEZ 

IRASTORZA 

langilea 



JON MIKEL 

RUANO 

MATXAIN 

langilea 



INGURUMENA 

AMALURRArekiko errespetua 
eta oreka ezinbestekoa da 




Bizi garen inguruarekiko errespetua 
eta oreka izango da gure jardunaren 
oinarrietako bat. Gure ingurua 
gozatu, ezagutu eta babestea denon 
ardura baita. 

Gure baserritarrek eta lehen 
sektorea osatzen dutenek ongi 
dakite inguruarekiko errespetu eta 
orekaren garrantziaz, beraien 
ogibidearen oinarri baita. 

Hemen dituzue gure herriko bi 
argazki gordin. Batetik gure inguru 
naturala eta bestetik gure 
inguruarentzat nahiz osasunarentzat 
izan litekeen errealitate kaltegar- 
riena. 

Biloreri irtenbidea, 

deskontaminazioa orain! 





XABIER 

IRASTORZA 

JAUREGI 

langilea 



ANGEL 

ATXOTEGI 

ANSA 

ubilatua 




bildu 




